Informacija o izmeni režima rada linija javnog prevoza i saobraćaja zbog izvođenja radova na Savskom trgu| Grad Beograd\nInformacija o izmeni režima rada linija javnog prevoza i saobraćaja zbog izvođenja radova na Savskom trgu\nZbog radova na Savskom trgu, od 29. februara do 5. aprila 2020. godine saobraćaj u ovoj zoni biće potpuno obustavljen i uvode se sledeće izmene na linijama javnog prevoza:\n- tramvaji sa linije br. 13 (Banovo brdo – Blok 45) će saobraćati na redovnoj trasi preko Mosta na Adi;\n- tramvaji sa linije br. 11 (Kalemegdan/Donji grad – Blok 45) će i dalje saobraćati u oba smera preko Starog savskog mosta;\n- tramvaji sa linija br. 3L1, 6, 7, 9, 12 i 14 se ukidaju zbog nemogućnosti izlaska tramvaja iz pogona do redovnih trasa;\n- uspostavlja se privremena tramvajska linija br. 12L – (Kalemegdan/Donji grad – Banovo brdo) sa sledećom trasom u oba smera:\n• KALEMEGDAN/DONJI GRAD – Bulevar vojvode Bojovića – Tadeuša Košćuška – Pariska – Pristanište – Karađorđeva – Stari savski most – Zemunski put – Milentija Popovića –Bulevar Milutina Milankovića – Đorđa Stanojevića – Bulevar heroja sa Košara – Most na Adi – saobraćajnica pored Hipodroma – Vladimira Radovanovića – Požeška – BANOVO BRDO;\n 6A (Vukov spomenik – Ustanička):\n• Smer A: VUKOV SPOMENIK – Kraljice Marije – Bulevar kralja Aleksandra – USTANIČKA;\n• Smer B: USTANIČKA – Bulevar kralja Aleksandra – Ruzveltova – Kraljice Marije – VUKOV SPOMENIK;\n 7A (Ustanička – Blok 20):\n• Smer A: USTANIČKA – Bulevar kralja Aleksandra – Resavska – Nemanjina – Balkanska – Gavrila Principa – Lička – Karađorđeva – Stari savski most – Zemunski put – Vladimira Popovića – BLOK 20;\n• Smer B: BLOK 20 – Vladimira Popovića – Zemunski put – Stari savski most – Bulevar Vudroa Vilsona – Nikolaja Kravcova – Savska – Miloša Pocerca – Sarajevska – Nemanjina – Resavska – Bulevar kralja Aleksandra – USTANIČKA;\n 9A (Banjica 2 – Blok 20):\n• Smer A: BANJICA 2 – Paunova – Baštovanska – Bebelova – Vojvode Stepe – Trg oslobođenja – Bulevar oslobođenja – Trg Slavija – Nemanjina – Balkanska – Gavrila Principa – Lička – Karađorđeva – Stari savski most – Zemunski put – Vladimira Popovića – BLOK 20;\n• Smer B: BLOK 20 – Vladimira Popovića – Zemunski put – Stari savski most – Bulevar Vudroa Vilsona – Nikolaja Kravcova – Savska – Miloša Pocerca – Sarajevska – Nemanjina – Trg Slavija – Bulevar oslobođenja – Trg oslobođenja – Vojvode Stepe – Bebelova – Baštovanska – Paunova – BANJICA 2;\n 9A1 (Trg Slavija – Banjica 2):\n• TRG SLAVIJA – Bulevar oslobođenja – Trg oslobođenja – Vojvode Stepe – Bebelova – Baštovanska – Paunova – BANJICA 2;\n privremene autobuske linije br. 3A i 5A menjaju trase i to:\n3A (Savska - Kneževac):\n• Smer A: SAVSKA – Bulevar vojvode Mišića – Topčiderska – Bulevar patrijarha Pavla – Patrijarha Dimitrija – Oslobodilaca Rakovice – Oslobođenja – KNEŽEVAC;\n• Smer B: KNEŽEVAC – Oslobođenja – Oslobodilaca Rakovice – Patrijarha Dimitrija – Bulevar patrijarha Pavla – Topčiderska – Gardijska – Bulevar patrijarha Pavla – Bulevar vojvode Mišića – SAVSKA;\n5A (Dorćol SRC „Milan Gale Muškatirović” – Omladinski stadion):\n• DORĆOL SRC „MILAN GALE MUŠKATIROVIĆ” – Tadeuša Košćuška – Cara Dušana – Džordža Vašingtona – 27. marta – Kraljice Marije – Ruzveltova –OMLADINSKI STADION.\n- autobuske linije br. 46, 51, 511, i 601 će u smeru prema privremenom terminusu u Balkanskoj ulici saobraćati ulicama: Drinskom, Sarajevskom, Hajduk Veljkovim vencem, Balkanskom, dok će u smeru ka periferiji sa privremenog terminusa u Balkanskoj saobraćati ulicama: Balkanskom, Gavrila Principa, Ličkom, Karađorđevom, Zemunskim putem, Bulevarom Vudroa Vilsona, Nikolaja Kravcova, Savskom i dalje redovnim trasama;\n- autobuske linije br. 91, 92, 551 i 553, u smeru ka Savskom trgu, kretaće se Savskom ulicom do privremene okretnice, neposredno pre Savskog trga u zoni zgrade Pošte i istom trasom će ići nazad;\n- autobuska linija br. 36, kao i noćne linije 51N i 601N, u smeru ka Mostaru, saobraćaće ulicama: Nemanjinom, Balkanskom, Gavrila Principa, Ličkom, Karađorđevom, Bulevarom Vudroa Vilsona, Nikolaja Kravcova, Savskom i dalje redovnom trasom, dok će u smeru ka Trgu Slavija saobraćati ulicama: Savskom, Drinskom, Sarajevskom, Hajduk Veljkovim vencem, Nemanjinom i dalje redovnom trasom;\n- za autobuske linije br. 78 i 83 i minibus liniju E1 važiće postojeći privremeni režim saobraćaja po kome se vozila na ovim linijama kreću u smeru ka Trgu Slavija sledećim ulicama: Bulevarom Mihajla Pupina, Brankovim mostom, Brankovom, Kraljice Natalije, Kneza Miloša, Nemanjinom i dalje redovnim trasama, dok će u smeru ka Zemunu saobraćati ulicama: Nemanjinom, Balkanskom, Gavrila Principa, Pop Lukinom, Brankovom, Brankovim mostom, Bulevarom Mihajla Pupina i dalje redovnim trasama;\n- minibus linija A1 će u smeru ka aerodromu saobraćati ulicama: Nemanjinom, Balkanskom, Gavrila Principa, Brankovim mostom, Bulevarom Mihajla Pupina i dalje redovnom trasom, dok će u smeru ka Trgu Slavija saobraćati ulicama: Bulevarom Mihajla Pupina, Brankovim mostom, Brankovom, Kraljice Natalije, Kneza Miloša, Nemanjinom i dalje redovnom trasom;\n- vozila sa prigradskih linija iz smera Barajeva, Obrenovca, Lazarevca, Sopota i Mladenovca saobraćaće:\n• u smeru ka BAS-u ulicama: Savskom, Nikolaja Kravcova (produžetak Višegradske ulice u Beogradu na vodi), Bulevarom Vudroa Vilsona, odakle je moguće desno skretanje ka BAS-u;\n• u smeru ka periferiji ulicama: BAS/Karađorđeva, Zemunskim putem, Bulevarom Vudroa Vilsona, Nikolaja Kravcova, Savskom i dalje redovnim trasama.\nPrivremeno se uspostavljaju sledeća stajališta:\n• „Nemanjina” za privremene linije br. 7A, 9A i redovnu liniju br. 36, u smeru ka Trgu Slavija, u Ulici hajduk Veljkov venac, 25 metara posle pešačkog prelaza koji se nalazi u zoni raskrsnice sa Birčaninovom ulicom;\n• „Staro sajmište” za privremene linije br. 7A i 9A, u smeru ka terminusu „Blok 20”, u Ulici zemunski put, 30 metara posle semaforisanog pešačkog prelaza koji se nalazi u zoni raskrsnice sa Ulicom Sajmište;\n• „Staro sajmište” za privremene linije br. 7A i 9A, u smeru ka terminusu „Trg Slavija”, u Ulici zemunski put, na poziciji EDB stuba, 30 metara ispred semaforisanog pešačkog prelaza koji se nalazi u zoni raskrsnice sa Ulicom Sajmište;\n• „BAS” za linije br. 7A i 9A, 36, 46, 51, 511 i 601, u smeru ka Mostaru i Trgu Slavija, na poziciji EDB stuba u Bulevaru Vudroa Vilsona, 30 metara posle obeleženog pešačkog prelaza koji se nalazi u zoni ulaza u BAS;\n• „BAS” za linije br. 7A i 9A, u smeru ka Novom Beogradu, na privremeno ukinutom stajalištu za linije 78 i 83 koje se nalazi u zoni ulaza u BAS;\n• „Palata pravde” za linije br. 7A i 9A, u smeru ka Trgu Slavija, u Ulici Savska, 20 metara pre raskrsnice i zaustavne linije sa Ulicom Miloša Pocerca (privremena lokacija stajališta koja je korišćena tokom rekonstrukcije zgrade Palate pravde);\n• „Palata pravde 1” za linije br. 36, 46, 51, 511 i 601, u smeru ka Mostaru, kao i prigradske linije u smeru ka Barajevu, Obrenovcu, Lazarevcu, Sopotu i Mladenovcu, na poziciji EDB stuba u Ulici Nikolaja Kravcova, oko 30 metara ispred raskrsnice sa Savskom;\n• „Palata pravde 1” za prigradske linije iz smera Barajeva, Obrenovca, Lazarevca, Sopota i Mladenovca ka BAS-u, na poziciji EDB stuba koji se nalazi u Ulici Nikolaja Kravcova, oko 50 metara posle raskrsnice sa Savskom (neposredno ispred kolskog ulaza);\n• „Savska (okretnica)” – polazno stajalište za linije br. 3A, 91, 92, 551 i 553, u Savskoj br. 2, u visini stuba javne rasvete, u delu saobraćajne trake neposredno pre desnog skretanja ka objektu Pošte;\n• „Savska (okretnica)” – dolazno stajalište za linije br. 3A, 91, 92, 551, 553, u Savskoj br. 5, pre zone radova.\nU Bulevaru kralja Aleksandra za privremene linije 6A i 7A uspostavljaju se privremena autobuska stajališta u zonama postojećih tramvajskih stajališta.\nNa izmenjenim delovima trasa, vozila javnog prevoza će koristiti postojeća stajališta.\nSve dodatne informacije (mape trasa linija gradskog prevoza i izmena režima saobraćaja) možete pogledati na sajtu Grada Beograda (www.beograd.rs), Sekretarijata za javni prevoz (www.bgprevoz.rs) i Sekretarijata za saobraćaj (www.bgsaobracaj.rs).\nIzmena režima javnog gradskog prevoza


Godišnji plan poreske kontrole za 2021. godinu\nPoreska uprava je sačinila Godišnji plan poreske kontrole za 2021. godinu. Način vršenja poreske kontrole je propisan članom 118. Zakona o poreskom postupku i poreskoj administraciji.\nPoreska kontrola se vrši na osnovu godišnjeg plana, koji donosi direktor Poreske uprave, a koji je zasnovan na oceni poreskog značaja i poreskog rizika poreskog obveznika. Pri utvrđivanju plana obavezno se ima u vidu i procena uticaja poreske kontrole na efikasnost naplate poreza u određenim delatnostima.\nPlanirane kontrole za 2021. godinu usmerene su na poreske obveznike sa najvećim stepenom rizika, a pri sačinjavanju operativnih, mesečnih planova, odabir obveznika se vrši na osnovu analize rizika po klasterima/sektorima i delatnostima.\nIdentifikovanje stepena rizika i odabir poreskih obveznika se vrši na osnovu baze podataka (podaci iz registra poreskih obveznika, podaci o poreskim prijavama, finansijski izveštaji, podaci o isplati gotovine, podaci o prethodnim kontrolama, podaci Uprave carina…) na koju se primenjuju metode i tehnike vrednovanja rizika i kriterijumi za odabir poreskih obveznika za kontrolu.\nPeriod kontrole obračuna poreza na dobit pravnih lica odnosno poreza na prihode od samostalnih delatnosti je 2019. godina. Period kontrole pravilnosti obračunavanja poreza na dodatu vrednost, akcize, poreza po odbitku je 2019. i 2020. godina. U zavisnosti od otkrivenih neprijavljenih prihoda poreska kontrola se može proširiti i na prethodne godine najduže do perioda zastarelosti prava na utvrđivanje poreske obaveze.


Polovni Meijer vr950 mašine za čišćenje oglasi za prodaju - Srbija - Mascus Srbija\nNalazite se ovde: Mascus Srbija > Komunalna tehnika > Meijer > Meijer vr950\nPolovni Meijer vr950 mašine za čišćenje\nOvde je kompletna lista polovnih Meijer vr950 mašine za čišćenje za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Meijer vr950 mašine za čišćenje koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nIzaberite brend, model, cenu i/ili lokaciju da vidite dostupne mašine u kategoriji Meijer vr950 mašine za čišćenje.\nMascus je najveće trzište na internet za kupoprodaju polovnih mašina u kategoriji Meijer vr950 mašine za čišćenje i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Volite rješavati kvizove na Facebooku? To bi vas moglo skupo koštati\n18:46 Užas u Atini: Silovana beba preminula u bolnici\n17:51 Izbori u Srbiji: Aktivisti SNSD dijele obrasce, iz Vučićevog kabineta zovu da zahvale\n16:00 Vremenska prognoza za narednu sedmicu\n22. Aug 2019 1716\nFacebook osim standardnih opcija, nudi mnogo zabavnog sadržaja pa su već neko vrijeme popularni razni kvizovi koji vam proriču budućnost, pokazuju kako ćete izgledati za 30 godina i slične stvari. Ipak, koliko god djelovali bezazleno, igranje takvih igrica i kvizova moglo bi vam stvoriti probleme.\nAko niste pažljivi s načinom na koji koristite Facebook, vaši lični podaci mogu pasti u ruke hakera. Prema CommonSenseMedia, hakeri mogu stvoriti te kvizove da bi od vas nabavili privatne podatke kako bi hakirali vaše račune ili ukrali identitet koristeći se ličnim podacima koje im pruža Facebook.\nUz to, takvi kvizovi mogu vas dovesti do web stranica s virusima ili opasnim sadržajem. Prema nedavnom izvješću CNN-a, ova se praksa koristila u nedavnom skandalu u kojem su ukrajinski hakeri upotrebljavali Facebookove kvizove za instaliranje opasnih dodataka na pretraživaču.\nNajbolji način da se zaštitite je da ozbiljno shvatite Facebook prevare i samo kliknete na poveznice u koje definitivno imate povjerenja. Da biste ostali sigurni, možete prijaviti sumnjive poveznice i izbjeći web stranice koje vas prisiljavaju da se prijavite ili zatraže dodatnu adresu e-pošte. To što prijatelj dijeli poveznicu ne znači da joj možete vjerovati; ako nešto izgleda sumnjivo, nemojte kliknuti.\nAko ste i dalje zabrinuti zbog zaštite svojih podataka na Facebooku, postoje drugi načini zaštite. Možete provjeriti svoja podešavanja privatnosti pomoću Facebookovog alata “Vaša privatnost” i prestati koristiti Facebook za prijavu u druge aplikacije.\nOvnovi bezdušni, Bikovi preljubnici, a evo u čemu su Blizanci pravi majstori\nNijemci šokirani busom koji je išao za Srbiju: Prešao 1,3 miliona kilometara, rupe popunjene građevinskom pjenom\nMatematičkom formulom 14 puta osvojio džek-pot\nVaga sklona greškama, Vodolija prezadovoljna…\nderventa policija vremenska prognoza bebe horoskop zdravlje


Jedanaest dokaza o postojanju piramida u BiH - Klix.ba\nJedanaest dokaza o postojanju piramida u BiH\nFondacija arheološki park: Bosanska piramida sunca\n27.2.2006. u 22:41\nStručnjaci Fondacije «Arheološki park: Bosanska piramida Sunca» su iskoristili nekoliko proteklih mjeseci da nizom naučno argumentovanih dokaza potvrde hipotezu o postojanju kolosalnih piramida u Visočkoj dolini.\n1. Preciznim mjerenjima Geodetskog zavoda BiH je utvrđeno da su strane Bosanske piramide Sunca (uzvišenje Visočica) potpuno pravilno orijentisane prema magnetnom sjeveru, odnosno stranama svijeta (sjever-jug, istok-zapad) što je karakteristično za gradnju piramida.\n2. Geološko-sedimentološkom analizom na terenu u avgustu i oktobru 2005. godine (kompletna analiza je objavljena na: www.piramidasunca.ba) dobijen je sklop dokaza koji pokazuje stepenasti dizajn piramide, veličinu kamenih blokova koji grade zidove piramide i kamene ploče koji tvore pristupni monumentalni plato piramidi. Piramida Sunca je visoka oko 220 metara što je za trećinu više od Keopsove piramide u Egiptu!\n3. Analiza satelitskih snimaka (NASA Landsat, Radarsat, Hyperion, Ikonos) je pokazala pravilnu geometriju uzvišenja Visočica i još četiri druga uzvišenja u Visočkoj dolini. Sva imaju trouglaste strane, stepenasti karakter, terase na vrhu i pravilno su orijentisana prema stranama svijeta. U prirodi se ne javljaju takve pravilne geometrijske formacije. Visina tri glavne piramide je podjednaka i one formiraju jednakostranični trougao.\n4. Inicijalna analiza radarskih snimaka (Radarsat) koji penetriraju kroz zemljani sloj koji prekriva piramidu Sunca pokazali su postojanje pravolinijskih prolaza/hodnika unutar Visočice – piramide Sunca.\n5. Analiza satelitskih termalnih snimaka (satelit Aster) potvrdila je da se ukupno pet uzvišenja u Bosanskoj dolini piramida ne hladi brzinom očekivanom od prirodnih brda, već da pokazuju izrazite karakteristike hlađenja za vještačke strukure koje sadrže porozni građevni materijal, prolaze, prostorije, tunele i slično. Ova analiza je potvrdila nalaze satelitskih snimaka za ukupno pet objekata koji su pokazali pravilnu piramidalnu geometriju i orijentisanost prema stranama svijeta.\n6. Kazivanja mještana koji su u proteklih nekoliko decenija kopali temelje za svoje kuće daju nove dokaze o postojanju pravilnih kamenih blokova breče, obrađenim pločama pješćara, zatrpanim "rupama" odnosno sekcijama tunela.\n7. Kompleks podzemnih tunela: Ravne-Visočica-Plješevica-Krstac pokazuje da je i Bosanska dolina piramida ispresijecana mrežom tunela koji povezuju sve piramide slično kao i piramidalni kompleksi u Egiptu i Meksiku.\n8. Fluvijalna geomorfologija, odnosno odsustvo drenažnih karakteristika na trouglastim stranama Visočice, pokazuje da nije riječ o prirodnoj formaciji već kolosalnom vještačkom objektu.\n9. Zabilježeno je "odzvanjanje" Visočice prilikom granatiranja tokom zadnjeg rata, što je svojstveno vještačkim strukturama sa tunelima, prolazima i prostorijama.\n10. Pravilne "terase" na geodetskoj mapi visoke rezolucije potvrđuju stepenasti dizajn piramide Sunca.\n11. Automatski satelitski detektor linearnih anomalija LINANAL je procijenio da postoji identičan unutrašnji ugao od cca 45 stepeni na sve četiri strane piramide što potpuno isključuje mogućnost prirodne formacije, a potvrđuje da je ljudska ruka izgradila ovu piramidu!\nOd sredine aprila do kraja oktobra ove godine će se nastaviti istraživanja na terenu uz učešće većeg broja arheologa, geologa, geofizičara, sedimentologa, speleologa, geodeta i ekipa za ekskavacije.\nPrimopredaja dužnosti predsjedavajućeg Predsjedništva\n28.02.2006. u 09:31\nSnajperi i komandosi štitit će Georgea W. Busha u Indiji\n27.02.2006. u 19:53\nPentagon bez komentara\nTrump objavio pobjedu nad Islamskom državom u Siriji\nNajavljena nova imena\nSutra sjednica Skupštine USK, A SDA s partnerima spremna ponuditi novi saziv Vlade USK\nNaselje Alipašino Polje\nDvije osobe uz prijetnju pištoljem opljačkale Raiffeisen banku u Sarajevu\nOdluka još nije potvrđena\nSjedinjene Države razmatraju potpuno povlačenje vojnika iz Sirije


Petar V. Arbutina „Govor kao ličnost“ – Čupava Keleraba\n30. juna 2020. 30. juna 2020. Administrator\n„Knjigu razgovora s Đorđem D. Sibinovićem, pravnikom, pesnikom, esejistom, romanopiscem… treba da posmatramo izdvojeno, kao tekst koji je nadživeo svoje aktuelno vreme…“\nPrva kulturna činjenica čoveka nije izrada oruđa, nije ostvarivanje artikulisanog govora, već sistematizacija. Čovek treba da bude filozof kako bi mogao da bude divljak, da ostvari realno jedinstvo sveta kako bimogao da izvrši svoja dela.\nBela Zalai,Etička sistematizacija\nIntervju je esej od dva glasa.\nŠta je danas razgovor?Susret dva glasa,čija je primarna namera da jedan problem ili čoveka osvetle iz dva ugla: pozicije opšteg interesovanja i ličnog iskaza o toj temi. I jedan i drugi su smerovi koji polaze iz subjektivnog događaja, tek zajedno mogu da stvore opštu sliku i kompleksna značenja. Ili je razgovor, kako u današnjoj bulevarskoj stvarnosti sve češće biva, samo loše prikriven strah od tišine i prostora introspekcije koje tišina otvara. Nije važno šta se priča, važno je da se govori. Nezainteresovanost za drugog nagomilala je buku, a iz reči istisnula značenje. Suština je iscurela iz pojedinačnog i teško je naći je u opštem. A još teže u sinergiji pitanja i odgovora,kada smo prečesto svedoci samo jedne vrste slike sveta, one čija je groteskna mučna prikaza svakodnevni doživljaj celokupnosti naših strahova od tišine ili od reči koje obavezuju: haos pogleda na svet, protivrečnosti reči i dela, pre svega elementarnog neznanja jednih o drugima. Zbog svega toga knjigu razgovora s Đorđem D. Sibinovićem, pravnikom, pesnikom, esejistom, romanopiscem… (poređajte ove darove, blagoslove i prokletstva stvaranja, po svojoj volji i vlastitom osećaju hijerahije ovih termina u jednoj renesansno polivalentnoj ličnosti) treba da posmatramo izdvojeno, kao tekst koji je nadživeo svoje aktuelno vreme i kao dvoglasje sagovornika koji pojave posmatraju zajedno i jedan drugome ne daju dopunu ni formu, nego sasvim drugačiju dimenziju pitanog, rečenog i daleko u vremenu potvrđenog.\nPut reči je put istine, ali ne istine kojoj idemo u susret, već istine koja ide ka nama i čije korake osluškujemo u vlastitim rečima i meri iskrenosti kazanog. Zaboravljena je Taleranova rečenica da diplomati jezik služi da prikrije misli. Oni koji je nisu zaboravili pogrešno je tumače i još pogrešnije upotrebljavaju. Upravo je suprotno, reči su najvernija ogledala svega onoga što se prikriva, od drugih ili od sebe, pa čak i onoga što čovek nesvesno nosi u sebi. Sve će reči izneti na videlo. Jer, kada smo već kod francuske mudrosti,Lestylec’estl’homme. Čovek može biti elementarno neiskren, ali stil njegovog jezika i simbolička snaga rečenog prikazaće suštinu njegovog bića.Upravo je to smer u kojem Sibinovićevi sagovornici uglavnom uspešno usmeravaju svoja pitanja i on svoje odgovore, otvarajući prostor za nova pitanja i nova značenja. Jer u prostoru aksioloških praznina u kome egzistira savremeni čovek, postoje samo gotovi odgovori, svršeno znanje o životu i pojavama. Đorđe D. Sibinović, a to otkrivamo u njegovim zapitanostima u odgovorima, kada govori i istovremeno promišlja kazano, u zabrinutosti i senci sumnje suvereno otvara prostor „između didaskalija“–gotovih odgovora i kategoričkih objašnjenja, za novu sumnju i novu iskrenost čoveka zapitanog nad suštinama događaja, a ne samo nad posledicama. To je jedan od oblikotvornih pristupa koji ove razgovore čini drugačijim zato što posmatranje razlikuje od viđenja ,a aktivno učešće u stvaranju slike i njenom dubinskom objašnjenju odriče i negira (para)intelektualni i samodopadljivi monolog modernog čoveka i njegovog jeftinog egzistencijalnog patosa. Za takvog čoveka ili u njegovo ime Sibinović oslikava duh epohe prepun „tajnih aksioma“ (Lajoš Sabo). Šta bi to trebalo da znači u opštem ključu, ali i u tumačenju pojedinih Sibinovićevih iskaza? Tajni aksiomi sakrivaju najranjivije tačke, one gde se čovek susreće sa svojim najvećim strahovima, u kojima grčevito branimo svoju poziciju oportunizma i pristajanja. To je tamo gde zaboravom prikrivamo svaku vrstu odgovornosti i činjenice „da će nas jednog dana biti sramota koliko je malo trebalo biti hrabar“(Momo Kapor,Una). Ili je to tamo gde su nas ubedili da budemo budale i poverujemo da inteligencija podrazumeva nevaljalost, a da je dobrota sinonim za glupost. Naravno, takva tumačenja se čuju iz pozicija konvencionalne inteligencije bitangi i školovanih poluinteligenata, jer ne mogu da podnesu da dobrota i u vremenima zla može da se uzdigne svojom inteligencijom. Zato Sibinović svoj simbolički krug ocrtava upravo temama koje invociraju zaboravljena osećanja tradicionalnog čoveka, vrednosti pohranjene u istorijskoj mudrosti nacionalnog identiteta i etike i figure na koje treba da se ugledamo, a koje smo prebrzo zaboravili ili rashodovali na „đubrište istorije“. Zato, kao što nije slučajno što je njegov poslednji roman Roditelji (Službeni glasnik, dva izdanja, 2019, 2020) u najvećoj meri situiran u tradicionalno okruženje srpskog sela i pripadajuće mu karakterologije, nije nimalo slučajno ni to što je prvi intervju u ovoj knjizi posvećen figuri dede i etičkoj obavezi prema bezrezervnoj ljubavi dede prema unuku, prošlom vremenu i formiranju budućih vrednosti, koji oblikuju život i etiku. To nije sentiment prema istoriji, nekritičko sagledavanja prošlog, to je svest o kontinuitetu na kojem Sibinović insistira. Porodično poreklo jeste primarni kontekst egzistencije i inspiracije. Početak i kraj, kraj bivših i početak budućih, blagoslov i prokletstvo ciklične pojavnosti, sve dok ima nekoga da je vidi, dovoljno iskrenog da preuzme odgovornost za (pra)roditeljski greh i staranje nad vremenom koje ostavlja u nasleđe drugima. Višeznačnost i raspolućenost između odanosti precima i saznanja tragične sudbine kao jedinog nasleđa porodice i epohe,upravo te ideje vidimo materijalizovane nakon dugog traženja i preispitivanja u poslednjim Sibinovićevim knjigama i tematsko-motivacijskim središtima do kojih je došao nakon dugog i ne uvek pravog puta. Na njegovom kraju (ili početku)on vidi svoje mesto i zna da je samo iskren čovek svestan da biti potomak znači biti slabiji, manji od pretka,ali i da, istovremeno, biti predak podrazumeva nadu i želju da nas potomci nadmaše. To je ključni Sibinovićev ekvivalent između značenja i način razumevanja vrednosti i sagledavanja sebe u drugome. Nije valjan pedagog onaj koji se nameće kao uzor,nego onaj koji svojim primerom stvara model. Upravo te zaboravljene „modele“ ljudi, događaja i postupaka on kontekstualizuje na jedan autentičan način, prikazujući ih u svetlu velikih duhovnih sinteza, želeći (i uspevajući!) da ukaže,isto kao što je govorio veliki istraživač tradicije Žozef Bedije ,na to da određene situacije i utisci u najrazličitijim vremenima i oblastima mogu da navedu na istovetne zaključke.Ljudska priroda, bez obzira na vreme ili mesto, uvek je jedna te ista.\nOdnos prema tradicionalnim vrednostima kod Sibinovića sličan je postupku koji primenjuju ortodoksni Jevreji kada im se uprlja pribor za jelo. Oni ga jednostavno zakopaju i posle nekog vremena otkopaju, verujući da je tako otpala s njega sva nečistoća. Na isti način Sibinović otkopava reči i teme koje je naš zaborav zakopao u dubine podsvesti, nalazeći veoma funkcionalne veze između postupaka i kolektivnog nesvesnog, osvetljavajući tradicionalnog čoveka i njegovo (ne)snalaženje u modernim vremenima, često veoma brižljivo analizirajući savremeni svet u njegovim manifestacijama i intenzitetu postojanja.Tako Sibinović svom sagovorniku, a posredstvom njega i čitaocu, želi da ukaže na to koliko je važno uspostaviti kriterijum u kojem vrednujemo postupke a ne namere, kao i da je preduslovrazrešenja aktuelnih dubiozadubinskaspoznajaproblema, koja mora da bude preduslov njegovog rešavanja.U svakom slučaju, imao je neophodan stepen hrabrosti da zadrži, objasni i književno osvesti svoje provincijske korene, dovoljno hrabrosti da ih nezaboravi i sasvim dovoljno morala da jasno i glasno kaže da su sramno poštovanje konformizma i strah da se bude drugačiji od drugih i izvan stada stvorili srpskog čoveka novog doba, ketmana koji o svemu ima mišljenje, ali nema nikakva ubeđenja. Kako onda biti autentičan, odgovoran za napisano, tumač stvorenog?Upravo onako kao što Sibinović čini –glasno izgovarajući svoj stav i braneći poziciju čoveka da govori u ime svojih ubeđenja i argumenata istine. Život vredi samo ako se dešava na pozornicama koje stalno provociraju njegovo dostojanstvo i etički identitet.\nRazgovor je razmena ili invokacija sopstvenih misli u sagovorniku ili čitaocu, i to „između didaskalija“ Sibinović veoma uspešno čini. Jer ako se bavite problemima duha vremena i duhovnosti individue, morate da založite svoju ličnost, svoje dubinsko (pre)poznavanje ličnih i kolektivnih svesti. Što Sibinović, kako u svojim delima, tako i u auto refleksivnim objašnjenjima sopstvenog književnog dela i društvene svesti, i čini. A to je i neminovno, ne samo iz pozicije lične iskrenosti već i zato što se jedino tako stiče ideja o celini za koju epizodni čovek modernog doba pokazuje samo površno interesovanje ,nezainteresovan za zahtev celovitosti, okrenut delićima smisla kao osnovi monoloških ili dekretiranih odgovora. Čak ni ozbiljniji istraživači duhovnih ili društvenih procesa ne idu dalje od istraživanja konjunkture ili simptomatologije koja se kreće u okvirima metodoloških rukavaca znanja i potvrđivanja svega onoga što se desilo i što je kao takvo usvojeno kao dominantno stanje.Pogotovo ako imamo u vidu našu stvarnost,koju Sibinović odlično analizira:lažne hijerarhije ,potom ke ratnih imirnodopskih liferenata koji su svoje ćerke uvek udavali za okupatorske časnike i oficire, salonske rodoljube i građanske perjanice koji su se zagospodilina bonovima ratne štete guravih seljaka–balkanskih div-ratnika, borce„osme ofanzive“, dželate građana i ideoloških neistomišljenika, dojučerašnje gladne studente a sada uspešne poslovne ljude, agresivne dinarske tribale, osvajače grada iz novobeogradskih paviljona i blokova , potomke podoficira i oficira „slavne vojne“koja je ubijala Beogradod 1945.do danas, ali i one istorijske revizioniste koji bi sada, u suprotnom smeru od svojih dedova i očeva, da prebegnu iz partizana u četnike.Brižljivo analizira i aroganciju ksenofobičnog građanstva, nastalog iz svih ovih socijalnih formacija (patologija!), koje danas „svetskim mhumanističkim vrednostima “kao batinom lupa po glavi one koji su dovoljno hrabri i snažni da imaju drugačije mišljenje ,ili samo jednostavnu logiku koja nepodrazumeva podaništvo kao stav,a podilaženj krvnicima i ljubav prema jačima kao glavnu okosnicu morala. Takva ideologija, bez obzira na formalna zaklinjanja,uvek je isključivala kulturni obrazac, osim strogo kontrolisani i„na liniji“, kao sferu slobode, čega su idanašnji korifeji građanstva (pod)svesni, pogotovu oni koji pokušavaju da kupe svojkulturni identitet dovodeći usvoje salone, serklove ili za svoje stolove umetnička imena, zabavljače dokone prostote ,koja o kulturnom identitetu ima samo površne informacije ,napabirčene iz novina ili ispraznih raspredanja.\nKod Sibinovića se dešava inverzija ovogvladajućeg gradskog principa, on svoje neistomišljenike ali iistomišljnike zove za svoj sto,gde njihovim neizgovorenim pitanjima i unapred postavljenim osudama i prezirima suprotstavlja svoje istine. On je pisac s darom i čovek sa stavom i ne prihvata vladajući princip prema kome se „nedostatak dara nadoknađuje nedostatkom karaktera“ (S. J. Lec).\nOvakve knjige kao zalog svoje uspelosti pred priređivača postavljaju posebne obaveze,koje su neophodne za celovitost.Stvaranje autentične i što istinitije slike o piscu podrazumeva preispitivanje iz pozicija naknadnog autorstva fragmenta ličnog iskaza, prepoznavanje emotivnih registara, dilema, gorkih reči i briljantnih analiza, tragova poetike u verbalnom izrazu i tragova iskustva u poetici… Ali mnogo važnije od procesa prepoznavanja orginalnosti jeste otkrivanje sadržinskog potencijala, koji prethodi rečima, oblikujući misli. Svaki deo mora u sebi da sadrži celinu i svaka celina u obrnutom procesu može da se raščlani na gradivne elemente – celine po sebi.Čak i često opšta, banalna i retorička pitanja novinara Sibinovićev odgovor učini smislenim i funkcionalnim, ponekad čak i neophodnim, jer mi ne možemo da zamislimo iskaz kome nije prethodila logika interesovanja.Ovde je upravo obrnuto:pitanje je učinilo smislenom esnafsku novinarsku površnost, reči koje su došle dale su značenje onima koje su im prethodile kao imenovanje teme, a ne njen hipotetični smer ka suštini. Svaki pisac govori sam o sebi, ali istine o svojoj egzistenciji i vrednosti dela želi da vidi i prepozna u drugima. Upravo je zbog toga ovaj tekst opis postupka, a ne tematizacija novinarskih pitanja i Sibinovićevih odgovora kao zaokružene slike. Ona je jasna po sebi, svaki sud je istovetan sa samim sobom, kaže aristotelovska logička formulacija istovetnosti. Ali mnogo važnije i intenzivnije jeste prepoznavanje aktivnog osećanja sveta uz posredovanje ljudske volje, proživljavanje korelacije samooblikovanja i oblikovanja sveta u proživljenoj i iskustvenoj uzajamnoj vezi.\nSloboda, takođe, uvek mora da počinje da bi postojala, nije joj dato da traje, nego da nastaje. Zato je onaj ko je ne osvaja svakodnevno i ne svedoči stalnoi nije dostojan i gubi preduslov da bude slobodan. Ali takav čovek želi i mora da sazna mnogo više i intenzivnije od odgovora na prostu radoznalost da li u radiju žive mali ljudi i ima li života u kosmosu. On najdirektnije odgovara na ključna pitanja umetnika:Hoću li umreti od bolesti koju neće imati ko da leči, od rane koju neće imati ko izvida, ili od tuge koju neće imati koda vidi? U tome se krije ključna zabrinutost ovog pisca, u tome počivaju i njegova ljudskost i umetnički integritet, jer je u svakom trenutku u stanju da prizna svoj poraz, da ublaži svoju pobedu i da se nikada ne odrekne činjenice da je samo čovek.\nU Beogradu, marta 2020. godine\n1.)„Nije on jezik,(prim.P.V.A.)bio siromašan samo zato što je svako bio prinuđen da se upravlja prema istom uzoru, nego pre svega zato štoje u svesnoizabranoj ograničenosti dosledno izražavao samo jednu stranuljudskogbića. Svaki jezik koji sme slobodno da deluje služi svim ljudskim potrebama, služi i razumu i osećanjima, on je saopštenje i razgovor, monolog i molitva, molba, naredba i apel“(Viktor Klemperer, LTI –Beležnica jednog filologa, s nemačkog prevele Maja Matić i Aleksandra Bajazetov-Vučen,Tanjug, Beograd, 2006, str 24).\n2.) Šarl Moris deTaleran-Perigor ili Taleran (Charles Maurice de Talleyrand-Périgord [Pariz, 2. februar 1754. — Pariz, 17. maj 1838]),francuski diplomata koji je počeo svoju službu za vreme Luja XVI, a nastavio je za vreme Francuske revolucije, Napoleona, Luja XVIII i Luja Filipa Orleanskog. Njegov ugled u svetskoj diplomatiji bio je veoma veliki, smatraju ga jednim od najobrazovanijih i najuticajnijih diplomata u evropskojistoriji.\n3)„Sva moja pobuna, svi moji pokušaji da se otrgnem disciplini, bili su uvek zaustavljeni pretnjama poreklom više nego pedagoškim merama“(Đorđe Sibinović, „Deda, kvadratni koren iz Boga“, Između didaskalija).\n4)ŽozefBedije (1864–1938) ,profesor srednjovekovne francuske književnosti na Univerzitetu u Frajburgu, Švajcarska (1889–1891) i naFrancuskomkoledžu u Parizu (1893) . Bavio se proučavanjem narodnih pesama i priča.Zanimale su ga i stare legende, poput legende o Tristanu i Izoldi i Pesmaza Rolanda. Napisao je roman Tristan i Izolda.Član Francuske akademije nauka od 1920. godine.\n5 .)„Tako je neopozitivizam doticao egzistencijalni problem jezika kada jepokušao razrešenje stvarnosti (kod njega,naučne stvarnosti) u sistemu simbola. Ali sprovođenje pokušaja već je postalo askeza; bogatstvo koje sekrilo u dubini problema jezika ograničio je na siromaštvo dostupno napovršini terminološkog problema i samo pitanje jezika trudio se da iskoristi kao srozavanje duhovnih problema“(Die logische Syntax der Sprache, Rudolf Carnap, Springer Verlag, Berlin–Heidelberg, GmbH, 1968).\nAutor: Petar V. Arbutina\nKnjiževna oazaGovor kao ličnost, Petar Arbutina, Sedma sila, Đorđe D. Sibinović


Izveden najstariji jevrejski mjuzikl - YU eco radio i Televizija\nNaslovna / Kultura / Izveden najstariji jevrejski mjuzikl\nGoran oktobar 8, 2018\tKultura Napiši komentar 55 Pregledi\nU subotičkoj sinagogi u subotu je održana muzička predstava bazirana na biblijskoj priči o Josefu i njegovoj braći. Najstariji jevrejski mjuzikl izveden je u okviru programa 4.Jesenjeg festivala jevrejske kulture.\nScensko-muzičko delo “Jozef i njegova braća” izveli su ansambl “Šira Utfila”, Hor Braća Baruh i glumci Mladen Andrejević i Zorana Bečić.Najstariji jevrejski mjuzikl napisao je Avraham Toledo u 17. veku u Istanbulu, a bazira se na biblijskoj priči o Josefu i njegovoj braći.\nPo rečima predsednika Saveza jevrejskih opština Srbije, Roberta Sabadoša, u okviru Fondacije “Sinagoga” koja treba da rukovodi dešavanjima koja će se odvijati u ovom zdanju, razmatra se da Sinagoga bude mesto održavanja vrhunskih scensko-nuzičkih ostvarenja.\nU okviru Jesenjeg festivala jevrejske kulture sutra će od 19 časova u Sinagogi biti održan četvrti koncert kantora u Subotici, pod nazivom “Ti koji si nam život dao”. Festival se nastavlja u sredu predavanjem Olge Kovačev Ninkov “Porodica Bošan i umetnost Đorđa Bošana” u 19 časova u Velikoj sali Jevrejske opštine. Narednog ponedeljka, 15. oktobra festival se završava otvaranjem izložbe “Photo-reflections” u Savremenoj galeriji Subotica u 19 časova.\nPrethodna Učenici Politehničke škole uklonili su grafite na stubovima kod maksija.\nSledeća Posle preokreta odbojkaši Spartak došli su do dva važna boda


DIREKTOR CPN SMENJEN ZBOG DARVINA? - TVS\nDIREKTOR CPN SMENJEN ZBOG DARVINA?\nProcedura je pokrenuta u četvrtak 18. maja, kako se navodi, zbog toga što je Đorđević učestvovao u javnoj debati o peticiji za reviziju izučavanja teorije evolucije.\nOdlukom Vlade od 4. maja, a na predlog Ministarstva prosvete, nauke i tehnološkog razvoja, imenovana su dva nova člana Upravnog odbora koji su najbliži saradnici ministra Mladena Šarčevića. Istovremeno, reagujući na javnu debatu o peticiji za reviziju izučavanja teorije evolucije, direktor Đorđević je uputio Otvoreno pismo kojim poziva na zaštitu nauke od ovakvih inicijativa, a koje je objavljeno u medijima 8. maja.\n“Shvativši to kao čin neposlušnosti, ministrovi novoimenovani predstavnici pokrenuli su proceduru za moje razrešenje, otvoreno navodeći u Predlogu da je on motivisan pismom kojim je direktor reagovao na peticiju protiv Darvina u školama", kaže Đorđević.\n"Verujem da me nećete pogrešno razumeti kada kažem da je ovaj napad na mene, u stvari napad na slobodu izražavanja, argumentovanu kritiku, promociju naučne kulture ali i na ustavom zagarantovana prava svakog građanina Republike Srbije. Koliko su pseudonaučna tumačenja postala veliki društveni problem, postalo je jasno kada se 2015. godine pojavila građanska inicijativa za izmenu zakona kojim je predviđena obavezna vakcinacija tvrdeći da je vakcinacija opasna i da se tom obavezom ugrožavaju ljudska prava", rekao je Đorđević za B92.\nNa sednici održanoj 18. maja, usvojen je Predlog o razrešenju sa tri glasa za i dva glasa protiv. Za predlog su glasali predsednik UO Bogoljub Zečević i dva člana, posebni savetnik ministra Marko Popadić i pomoćnik ministra, Aleksandar Pajić. Protiv ovog predloga glasali su članovi iz reda zaposlenih, Ivan Umeljić i Slobodan Bubnjević.\nU Predlogu se navodi da je “Uvidom u zvaničnu internet stranicu Centra za promociju nauke, kao i u izdanje dnevnih novina „Politika“ dana 9. maja 2017. godine, utvrđeno da je gospodin Nemanja Đorđević, direktor Centra za promociju nauke, povodom polemike oko Darvinove teorije izneo lični stav kao stav Centra i uputio otvoreno pismu ministru nauke, prosvete i tehnološkog razvoja gospodinu Mladenu Šarčeviću”.\nKako se navodi u Predlogu razrešenja, Đorđević je na taj način postupio suprotno Statutu Centra i Zakonu o naučnoistraživačkoj delatnosti "jer je u ovom slučaju kao direktor Centra mogao postupati samo u svoje lično ime što je moralo biti napomenuto u saopštenju".\n“Prema proceduri, ministar sada mora dati saglasnost na Predlog. Nadam se da će se u ministarstvu naći dovoljan broj ljudi od integriteta i da će beskompromisno stati na stranu nauke“, napominje Đorđević.


ORGANIZATORI SAOPŠTILI: Ovo će biti obavezna pravila na Rolan Garosu | Happy BSC portal\nNIŠTA JOŠ UVEK NIJE GOTOVO! Merkel i Makron pozivaju na oprez povodom korone!\nGRAĐANI, OPREZ! Dozvoljeni minus vas vodi u ambi, kamate su paprene!\nTeniserima koji budu učestvovali na Rolan Garosu biće omogućen jednosatni dnevni boravak van hotelskog karantina, saopštili su organizatori turnira\nDirektor turnira Gi Forže dodao je da će igrači imati priliku "da odu na trčanje ili da uživaju u svežem vazduhu, a zatim je ocenio da su teniseri svesni situacije vezane za pandemiju korona virusa.\n- Naš cilj nije da im stavimo ogrlicu i vežemo ih u hotel ili na terene Rolan Garosa - rekao je Forže.\nPandemija je ove godine pomerila datum početka turnira, sa 23. na 30. maj, dok je prošlogodišnje takmičenje održanao u septembru, sa do 1.000 gledalaca dnevno.\nNa ovogodišnjem turniru očekuje se veći broj gledalaca, jer će i organičenja na nacionalnom nivou biti ublažena.\nAko zdravstvena situacija nastavi da se poboljšava u Francuskoj, biće dozvoljeno do 5.388 gledalaca svakog dana.\nNavijači će moći da udju i na šest posebnih područja unutar kompleksa, čiji će kapaciteti iznositi maksimalnih 13.146 mesta, 9. i 10. juna, a očekuje se da organizatori ove godine prodaju 118.611 ulaznica u poredjenju sa 15.000, koliko je prodato prošle godine.\nTeniseri će po dolasku u Pariz ići direktno u hotel i biće testirani na korona virus pre nego što im bude uručena akreditacija, a testove na korona virus obavljaće na svaka četiri dana.\nSvi teniseri biće smešteni u dva pariska hotela, gde će imati pristup restoranima i teretanama, a pristup terenima Rolan Garosa neće imati u danima kada nisu na rasporedu za igranje.\nNavijači stariji od 11 godina moraće da nose maske sve vreme na tribinama, dok će od 9. juna u zavisnosti od usvajanja zdravstvenog sertifikata od strane francuskih vlasti, morati da pokažu negativan PCR ili antigenski test ne stariji od 48 sati, potvrdu o vakcinaciji ili dokaz da su bili zaraženi i da su se oporavili od virusa.\nNovitet će biti noćni mečevi na centralnom terenu, koji će se igrati do 9. juna, sa uključenim reflektorima i sa mogućnošću zatvaranja krova.\nPublika neće prisustvovati jedino 9. juna od 21.00, zbog policijskog časa


PES 2018 - Problemi i pitanja - Page 30\n11-30-2017, 09:57 #581\nMislim da se na regular igra, ali nisam siguran.\n11-30-2017, 20:58 #582\nPoz ljudi, treba mi pomoc oko necega.\nDrugar ima igraonicu, ima 4 PS4, hocu da mu nabacim patch za PES18. Prosle god. nisam imao problema sa tim, ali ove godine sam procitao negde da moraju da budu po 2 PS4 profila sa obe strane u Select Sides da bi patch radio. E sad, Njemu je sve kopije PES18 nabacio neki lik direktno na Konzolu, original su, nisu fus, ali nema ih na CD Disku. Sa tog accounta sa kog se igra PES18 ne sme nikako da se izlazi, jer on vrv i ne zna sifru za njih, pa je onda *****ano da se cima taj lik da nabavi sifru za Log In. Mene zanima, da li ce nesto poremeti ako ja napravim jedan novi account, citao sam negde da mi treba jer moraju sa obe strane u select sides da stoje 2 akounta, da li cu pravljenjem tog sjebati nesto oko ovoga. Izvinjavam se ako sam bio nejasan, ne razumem se puno u PS4, ceo zivot instaliram patcheve na PC, hvala unapred svima\n12-01-2017, 01:04 #583\nIgraju se na regular\n12-01-2017, 21:31 #584\nLjudi, jel imam neke sanse da pokrenem sa ovom konfiguracijom PES2018 ?\nCitao sam zvanicne specifikacije ali me nesto kopka , da znam dal da skidam PES ili ne\n12-01-2017, 22:08 #585\nTrebalo bi da radi na low/medium.\n12-02-2017, 15:57 #586\nJel skontao neko semu kako ubaciti ekipe u world cup modu da raspored utakmica bude po stvarnom redeosledu i kasnije u sesnaestini finala da budu ukrstanja po realnom sistemu https://en.wikipedia.org/wiki/2018_F...Knockout_stage\n12-03-2017, 15:34 #587\nIma li neko pec da ubacim dresovi i grbovi direktno u data folder i da mogu nesmetano da igram onlajn?\n12-03-2017, 15:36 #588\nSkini Pesgalaxy patch on je online kompatibilan.\n12-03-2017, 19:04 #589\nZnaci poludecu od ovog pesa. Da mogu da vratim vreme na ono seckanje kad je samo dan ih. Znaci igra ide tecno i onda uspori sekund-dva i to se ponavlja u offline, online. Desava se cesto u toku meca to usporavanje. Internet je SBB i nije do njega, kompjuter je dobar i ne bi trebalo da je problem. Znaci instalirao sam drajver za graficku kao sto mi je AiN na strani 16 rekao = 17.9.1, instalirao sam najnoviji isto. Obrisao pes pa ga instalirao ista stvar. Da li neko ima neku ideju osim da pisem mejl Konamiju i AMD-u jer mi ne pada vise nista napamet.\n12-03-2017, 20:43 #590\nJesi pokusao da iskljucis publiku?\n12-03-2017, 21:23 #591\nA brate to da radim sa ovim komponentama? Jel moguce da ova moja graficka nije kompatibilna sa pesom? Ne znam vise sta da mislim.\n12-03-2017, 22:02 #592\nGraficka je i vise nego dovoljna za pes. To sam naveo da pokusas jer je najjednostavnije da se uradi. Mislim da najverovatnije cpu predstavlja problem. Potrazi malo na netu kako i na koliko da spustis klok, a mozda i voltazu ako bude potrebe. S tim ukoliko nisi siguran ili ne znas kako treba i ne zelis da bilo sta rizikujes onda je mozda najbolje da ostavis tako kako jeste.\n12-04-2017, 09:28 #593\nMa mene najvise buni sto nije od starta isto seckanje bilo, nego sad ovo usporavanje se pojavilo. Koji moj sam ga cackao uopste.\n12-04-2017, 09:52 #594\nZdravo.imao sam PC,sada sam presao naPS4 interesuje me dali je potrebna neka aktivacija za online igranje....?\n12-04-2017, 09:54 #595\nImam PS4,za online igranje dali je potrebna neka aktivacija....?\n12-04-2017, 10:23 #596\nProveri u toku igranja pesa task manager, odnosno procese. Mozda neki proces pravi problem. Takodje proveri temperaturu komponenata, posle recimo 30 min igranja pesa.\n12-04-2017, 10:40 #597\nPotrebna ti je PS+ pretplata.\n12-04-2017, 11:11 #598\nThe Following User Says Thank You to Zambija For This Useful Post:\n12-04-2017, 12:42 #599\n12-04-2017, 12:48 #600\nиста одвратна спора лопта као код мене\nнајнормалнија брза кретња лопте при додавању по земљи.\nДа ли неко зна о чему се ради? Како и да ли могу да се промене подешавања на ПЦ-у да би гејмплеј био као на сонију (ФПС, нека друга графичка подешавања!?!?!). да ли је ико приметио ово.


Pozivamo Nedžada Ajnadžića da ukloni kamenje sa ukradenim citatima\nNama u SDP-u nije problem ni neupućenost ni nepismenost SDA-ovih kadrova. Navikli smo već i da javna sredstva zloupotrebljavaju za predizbornu kampanju. Međutim, posljednjim činom nanose veliku sramotu cijelom gradu, koji će opet postati predmetom ismijavanja u regiji, a i šire. Ovaj put neće biti krivi “biseri” Abdulaha Skake, nego “biseri mudrosti” pripisani Aliji Izetbegoviću.\nNaime, citat „Nauka otkriva, umjetnost stvara“ pripada britanskom slikaru Johnu Opieu iz 18. stoljeća, koji je Alija Izetbegović prenio u svom pisanju. Također, nećemo ulaziti u analizu nekih drugih uklesanih citata o mudrosti, znanju i neznanju koji se mogu posmatrati kao približne parafraze određenih manje ili više poznatih izreka.\nTo ćemo prepustiti stručnoj zajednici. U SDA-u očito svakako ne znaju razliku između umotvorine i krivotvorine. Kada su već građanima o njihovom trošku priredili ovu prvorazrednu blamažu, pozivamo SDA da ukloni svoje predizborno stijenje po cesti kako bi ljudi mogli neometano prolaziti, ne spotičući se na spomenike krivotvorenim citatima.\nTeško je zaključiti da li je žalosniji pokušaj SDA da se narodnim novcem promovira preko Alije Izetbegovića ili to što su od toliko citata odabrali plagijat. Sigurno je da ni Alija Izetbegović nije zaslužio ovakve nasljednike.\nUmjesto spomenike osnivaču SDA, dobili smo nove spomenike gluposti, neznanju i nepismenosti SDA. U svakom slučaju, uklasavanjem u kamen ove blamaže, može se reći da su iz SDA ipak demantovali misao da je “glup čovjek mrtav i kada je živ”.\n> Zeleni ljevičari SD-a doživjeli debakl u Tuzlanskom kantonu\n> Tražim od Tužilaštva da odgovori u kojoj fazi je istraga protiv SDA zbog pranja novca u aferi "Zadruga"


Marina po treći put među Srbima! - SlovoPres\nSmatram i smatraću dok sam živ da su Marina Abramović i svi takvi „umetnici” obični prevaranti. Neobičniji… malo\nRođen sam i odrastao u umetničkoj porodici. Najviše zahvaljujući svom ocu koji je bio profesor na FPUD, a zatim na neki način i majci samo zato jer nije pokušavala da progura matrijarhat u neutralnu porodicu. Išli smo svi u korak s ocem tim pravcem. Od malih nogu sam se vukao po kojekakvim umetničkim kolonijama, otvaranjima izložbi (kad nisu imali kome da me ostave), muzejima i FPUD. U kuću su nam dolazili „iz te branše” i razgovori su bili uglavnom u vezi s umetnošću (dok otac ne uzme banku o politici i hirurgiji i sve nas izblamira).\nMajčin uticaj su bile knjige (završila je jugoslovensku književnost) do te mere da mi je jedna od prvih knjiga bila Frojd za početnike. Znam – greška, to sad vidim\nNekako prirodno, posle dizajnerske završio sam FPUD (ukupno devet godina crtanja, slikanja i koječega).\nOvo ne pišem da bih vežbao za svoje memoare niti da bih se pravio važan i nobl, ovo pišem samo da bih rekao da sam celog života u umetnosti (posredno i neposredno) i da smatram da mogu imati svoj ukus, mišljenje i razgovarati na temu umetnosti – nisam baš duduk. Imam i neko znanje, formiran ukus (bar mislim), a najvažnije – razlikujem (mislim) prevaru i marketing od umetnosti.\nVerovali ili ne, po prirodi sam tolerantan, a ono što potire tu tvrdnju jeste moj temperament, isključivost (samo kao sredstvo za ostati normalan i kao dobar zaklon) i moj stil, kako pisanja tako i govora. Ne volim i ne dopuštam da me neko pravi idiotom i volim da mislim kako mislim svojom glavom.\nDolazim do razloga i teme ovog mog pisanija.\nOvako kaže Vikipedija: Umetnost je ljudska delatnost ili proizvod ljudske delatnosti koja ima za cilj stimulisanje ljudskih čula kao i ljudskog uma i duha; prema tome, umetnost je aktivnost, objekat ili skup aktivnosti i objekata stvorenih s namerom da se prenesu emocije ili/i ideje. Osim ove definicije, ne postoji nijedna druga opšteprihvaćena definicija umetnosti, s obzirom na to da je definisanje granica umetnosti subjektivan akt, a potreba za umetnošću se obično naziva ljudskom kreativnošću.\nSmatram da je ova definicija tačna, ali i da je toliko široka, višesmislena i opšta da je svako može tumačiti na svoj način i po njoj kao takvoj umetnost videti bukvalno u svemu!!!\nUmetnost je po ovoj definiciji veoma podložna manipulacijama i zloupotrebi. Jer, ako definicija ovako kaže – znači li to da, ako se ja poserem nasred Kneza, kao kreativan čin (kreativno -stvaralački), i to govno zasladim šlagom, da sam umetnik… a to govno umetnost? Po definiciji jesam i jeste. Ako sam posravši se imao nameru da prenesem ideju i/ili emociju, a govno je poslužilo kao objekat kroz aktivnost sranja – onda sam ja definitivno umetnik, a to govno jeste umetnost.\nTu nešto definitivno ne štima. Ne štima jer je definicija (tačna) široka i podložna zloupotrebi i manipulacijama. Manipulacijama emocijama, utiscima, a sve kroz društveno sociološke filtere.\nČovek na razne načine može i ispoljava svoju emociju. Bunt, vizija, ideja, stav, želja za lepim, kreativnost ispoljavaju se kroz društveno prihvatljiv oblik koji ćemo nazvati umetnost. Sve to se može iskazati i ubistvom, destruktivnim ponašanjem i ostalim, ali kako taj oblik nije društveno prihvatljiv, ono se ne može nazvati umetnošću već se oštro sankcioniše.\nU zavisnosti od društva i od samog načina ispoljavanja ideje imam umetnost ili je nemam. Tako se neke ideje i „kreacije” smatraju za umetnost u jednim društvima, u drugima su zabranjene kao disidentske i opasno se sankcionišu. Znate o čemu pričam. Isto tako u istim tim društvima gde se te ideje smatraju umetnošću i „podobne” druge su nepodobne, zabranjene ili se proglašavaju neukusom, a one su OK u onim prvim. I tako dalje, i tako dalje…\nPričam o kulturološkom, sociološkom… društvenom aspektu umetnosti!\nO ličnom ne mogu pričati opet zbog široke definicije same umetnosti, gde je nekome i govno umetnost, a kako o ukusime ne vredi raspravljati (a „ukus” je vrlo tesno povezan s reči „umetnost”), tu se priča završava. Želim da istaknem ogroman, ako ne i presudan kulturološko sociološki uticaj društva na samog pojedinca, ali to je već druga tema.\nLično smatram, i to je isključivo moje mišljenje, da su konceptualna umetnost i performansi najobičnije sranje, proseravanje, laž i teška prevara i manipulacija ljudima kroz „umetnost”. Smatram i smatraću dok sam živ da su Marina Abramović i svi takvi „umetnici” obični prevaranti. Neobičniji… malo.\nNikad nisam osetio apsolutno ništa gledajući bilo kakav performans… Nikakvu „ideju” i „poruku” nisam primio… Nisam bio dirnut ni na koji način. Osim gađenja i besa. I sažaljenja prema ljudima koji KAO jesu. Svestan sam rizika i prihvatam ga (ako ovo čita neko ko jesto to osetio), ali namerno naglašavam KAO u sklopu KAO jesu.\nSmatram da konceptualnu umetnost (koja to nije, po mom mišljenju) i performans kao izraz (koji to nije), prave inteligentni ali netalentovani ljudi, ljudi s kompleksom inferiornosti koji se manifestuje kroz kompleks superiornosti, ljudi s prikrivenim i društveno neprihvatljivim oblikom egzibicionizma (prepakovanim u prihvatljiv oblik), pravljen za snobovsko društvo (ne mislim samo na one snobove „spolja”, već i na umetničke snobove – ja kapiram, ti ne kapiraš), intelektualne snobove i ljude koji koketiranjem s umetnošću pokušavaju da svoju ispodprosečnost maskiraju ne bi li se implementirali u određene društvene krugove (koji ne vrede ni pišljiva boba).\nNe može biti umetnost mazanje belom bojom svog nagog tela i stajanje u mestu 12 sati! Ne može biti umetnost vršenje nužde u svetlećem pravougaoniku s vezanom kravom sa strane i kepecom obučenim u ronilačko odelo! Ne može biti umetnost jebanje usred galerije, vrtenje u krug 30 minuta i padanje u nesvest, pišanje sebi u usta, jedenje tuđih govana, mumlanje 48 sati, dubljenje na glavi i prdenje 12 sati i tako dalje, i tako dalje.\nMarina je sedela za stolom. I to je to. Sedela je ne znam koliko sati. I to je umetnost??? Nije. TO SE U NARODU ZOVE PROSERAVANJE!!! I prodavanje magle! To jeste neki performans, predstava, cirkus, nazovi kako hoćeš, ali NIJE UMETNOST I UMETNIČKI PERFORMANS kako se predstavlja.\nSVAKO ko vam kaže da je nešto osetio, da je to super i kul, da je moderno i da vi to ne razumete – svi su oni SERAČI koji pripadaju grupi koju sam spomenuo malo iznad, onima za koje je to i pravljeno.\nMarina je svetski poznata konceptualna umetnica! Šta to znači? Ništa! To mnogo govori o svetu (koji se fino pokazuje svakodnevno), a i o Marini koja je dobila mesto počasnog profesora na nekom tamo ŠKLJ lažnom univerzitetu (čitaj – uzela lovu)! Ta ista, koja je odbila mesto na državnom fakultetu kao veliki desident i otišla u beli svet da tamo prodaje maglu. Sad se vraća da osveži i revitalizuje posrnulu i obogaljenu kulturu i umetnost u ovoj posrnuloj i obogaljenoj zemlji.\nA najviše to govori o ovoj zemlji koja toj umetnici daje nagradu, i o nama, ljudima koji smo toliko jadni, isfrustrirani i s kompleksom tamo nekog sveta jedva dočekali daj šta daš, samo da bi se osetili bar malo KUL. Dozvoljavam sebi da smatram kako su i abortusi koje je uradila (za šta me mnogo bole uši), urađeni kao performans. Vratila se abortirana – dva puta! Performans ala Grand! Toliko je sve to bizarno i bolesno.\nDabogda nestala umetnost u ovoj zemlji totalno, dabogda nam Golubović vaspitavao decu ako nam je Marina Abramović umetnik. I takva „umetnost” je „umetnost”. Za svet se ne brinem, oni ovakvih prevaranata imaju koliko hoćeš, a imaju i nešto šta mi nemamo – MOGUĆNOST IZBORA!\nPostoji li neka granica iza koje kažemo: Ej, bre, pa ovo je sranje? Ko je pravi? Mora da postoji!\nA sad idem da se skinem go, ofarbam u plavo i poserem nasred Terazija. Zovem TV i novine i proglase me umetnikom. Možda mi legna i neka lova.\nIli da abortiram, a?\nBojan Dedić, Marina Abramović\nBojana - 14 oktobra, 2020 u 12:36 nema Autor komentara #60176 u Marina po treći put među Srbima! od SlovoPres\nNisam umetnik, nisam iz umetnicke porodice, necu se predsavljati svojim nepostojecim predznanjem. Najbliza umetnosti sam u muzici, ucila sam klavir 10 godina, sviram ponekad, slusam dosta. Citam od detinjstva, uzivam u tome, ponese me knjiga, pa zivim u njoj i s njenim likovima i kad knjigu ne drzim u rukama. Pisem pomalo, onako za sebe, mlada sam osvajala nagrade na konkursima bivse Jugoslavije. Sve skupa, nista posebno.\nNeopisivo se slazem sa piscem ovog teksta! Uvod kaze da se ne osecam kompetentnom da ovakav tekst napisem, ali ga osecam i podrzavam. Prepoznajem. Nisam isla na izlozbu Marine Abramovic, jer ne osecam i ne prepoznajem to sto ona radi. Ne verujem da bi me dotaklo da prodjem izmedju dva gola ljudska bica i da moram da se pri tom okrenem prema jednom od njih, a da na osnovu toga prema kome sam se okrenula, neko procenjuje da li sam hetero ili homoseksualac i generalno stanje moje psihe. I sto sta slicno. Ne verujem da bi me najezilo, kao sto me najezi kad procitam odredjen pasus Pekica ili Kapora i cujem komad Baha ili Albinonija. Mozda bi me i najezilo drukcije, svakako nepotrebno…\nMoje skromno misljenje. Ko voli, nek izvoli!\nBjanka - 18 oktobra, 2020 u 07:07 nema Autor komentara #60216 u Marina po treći put među Srbima! od SlovoPres\nBiserka Petkovic - 15 oktobra, 2020 u 12:33 nema Autor komentara #60185 u Marina po treći put među Srbima! od SlovoPres\nMarina Abramovic( nemam to slovo koje je karakterise).\nPripada klanu bolesnih umova!!!\nNe pripada umetnicima. Umetnici su ljudi. Ona to nije.\nSramoti Srbiju gde god se nalazi.\nŽivica - 16 oktobra, 2020 u 09:57 nema Autor komentara #60195 u Marina po treći put među Srbima! od SlovoPres\nBravo čoveče! Napisao si ono što ja mislim godinama unazad. Sve si rekao, nemam šta da dodam, samo naklon do poda.\nStar Vujadin - 16 oktobra, 2020 u 11:43 nema Autor komentara #60197 u Marina po treći put među Srbima! od SlovoPres\nU svemu se slažem sa Vama !Uvek me do ludila dovodili “ MUDRACI“ koji su sve razumeli a ništa nisu znali da mi objasne da i ja razumem ! Jel TI ne možeš da “dobaciš“ šta je umetnik hteo da kaže !\nIvana - 17 oktobra, 2020 u 07:18 nema Autor komentara #60205 u Marina po treći put među Srbima! od SlovoPres\nNisam skoro pročitala nešto bolje! Takođe nikada ništa nisam osetila prema njenim cirkuskim predstavama osim gađenje na egzibicoonizam i umetnički snobizam. Po meni umetnost usko ide sa nekim oblikom plemenitosti, a sa čime to što ona izvodi ide.. u potpunoj je suprotnosti sa bilo kakvom plemenitošću. Hvala na tekstu!\nSaska - 17 oktobra, 2020 u 18:59 nema Autor komentara #60210 u Marina po treći put među Srbima! od SlovoPres\nBravo! Preneseno u tekst ono sto ocigledno mnogi misle.\nAna - 18 oktobra, 2020 u 09:31 nema Autor komentara #60219 u Marina po treći put među Srbima! od SlovoPres\nAutor je malo nervozan. Koga je briga za tuđe mišljenje o konceptualnoj umetnosti? Poznajem ljude koji misle da je Pikaso najobičniji folirant i da dete može da slika kao on, ali to ne umanjuje činjenicu da je on i dalje umetnik.\nProći pored umetnosti, kao što je autor objasnio u svom tekstu, ne svrstava ga u grupu „pametnijih konzumenata umetnosti“.\nPovršna, obojena ličnim trenutnim emocijama, prosta kritika. Šteta, početak je obećavao, a onda se autor razjario.\nARTIST - 18 oktobra, 2020 u 11:00 nema Autor komentara #60221 u Marina po treći put među Srbima! od SlovoPres\nI ovo je jedno od mogućih posmatranja Marine Abramovic i njenog dela. Lično nikada nisam bio ljubitelj performansa, što ne znači da to u svetu nije priznato kao umetnost. A ako (uprkos tome što neki – pa i ovaj autor- smatra da to nije umetnost) jeste, onda je Marina Abramovic sve zajedno sa dugododišnjim partnerom Ulayem BROJ JEDAN. U svakom slučaju: osoba i delo koje nikoga ne ostsvlja ravnodušnim. Ili si JAKO ZA ili si JAKO PROTIV. I još nešto: Srbija ne trpi da neko od „svojih“ negde drugde ostvari svetsku slavu. Ovo je zemlja Farmi, Pinka, narodnjaka. Jedino se po nekom sportisti oprosti, ali samo dok pobeđuje. Ko se još uopšte seća Monike Seleš?\nCunami - 18 oktobra, 2020 u 13:48 nema Autor komentara #60223 u Marina po treći put među Srbima! od SlovoPres\nSlažem se sa svakim redom napisanim, još bih dodala da je tužno koliko ljudi “voli” to što M.A. radi jer se plaše da ukoliko kažu da im se ne dopada neće biti deo elitističke ekipe. Po mom mišljenju ona je vrlo bistro sprovela psihoterapiju sebi i za istu uzela lep novac, i to je ok dok ima budala koje to žele da plate ali molim vas nemojte se sablažnjavati kad vam neko od nas koji to ne vidimo kao umetnost to i kaže.\nJelena - 18 oktobra, 2020 u 14:10 nema Autor komentara #60224 u Marina po treći put među Srbima! od SlovoPres\nBolesna, izopacena sektasica!!! Gde su doktori???\nMilan - 18 oktobra, 2020 u 17:00 nema Autor komentara #60226 u Marina po treći put među Srbima! od SlovoPres\nHvala na konciznom i studioznom prikazu žene prevaranta. Sa svim navedenim u tekstu se slažem,i mislim da se cela Srbija izblamirala dajući novac osobi koja je običan folirant i prevarant. Moje poštovanje za autora teksta.\nBole - 19 oktobra, 2020 u 02:21 nema Autor komentara #60233 u Marina po treći put među Srbima! od SlovoPres\nMislim da ovu Abramovićku treba na lomaču!!!\nTo je samo moje mišljenje…\nObjekts objekts - 19 oktobra, 2020 u 04:56 nema Autor komentara #60234 u Marina po treći put među Srbima! od SlovoPres\nČuj, neki put rijetko, ali performans sa elementima kazališta može bit ok.\nOstalo šta si napisao slažem se, u potpunosti. Ova o koju spominješ nije dostojna tipkanja… Bolesnik za budale krdo ovaca. Ljepo je ajs negrutin rekao. Mi smo đastin biberi.\nGoran - 19 oktobra, 2020 u 10:48 nema Autor komentara #60238 u Marina po treći put među Srbima! od SlovoPres\nJadno i provincijalno razmišljanje, skup opštih mesta konzervativne provinijencije koji smatraju da je umetnost samo tehnika proizvodnje „lepih“ slika… Marina je u svom najboljem periodu bila totalna umetnost, ispitivala je granice i stvarala izazove, zato je i jedinstvena pojava u svetskoj umetnosti. Trebalo bi da se ponosimo, ali naravno čaršija ne trpi uspeh koji ona nije „overila“, nego je samostalno ostvaren. Primer, proverite šta je prestonička štampa pisala o Nikoli Tesli tridesetih godina…Isti patern i dalje važi.\nMartin - 20 oktobra, 2020 u 05:22 nema Autor komentara #60243 u Marina po treći put među Srbima! od SlovoPres\nZdravorazumsko misljenje. …\nMarina je bila lepa i nasla je nacin kako da zgrne velike novce svakako ne od mudraca nego od pokondirenih. Slicno cine i druge medijske licnosti za dokuni plebs: politicari, fudbaleri, folk zvezde i ostale materijalisticke persone.\nZasluzuje zahvalnicu samo ako ovde trosi vani zgrnute novce ali ne budzetsku nagradu jer njeni performensi nisu drustveno dobrobitni.\nGoxy - 20 oktobra, 2020 u 08:40 nema Autor komentara #60244 u Marina po treći put među Srbima! od SlovoPres\nMišljenja sam da je poznati poeta Rule svojevremeno verodostojno izneo i dočarao tu vrstu umetnosti opisujući je kao poznati performans „Teta na trapezu“.Ovaj planetarni internacionalni događaj je kako je svojevremeno prenosila agencija „Nervozni Poštar“ je okarakterisan kao čista umetnost dotične umetnice u vazduhu na oko 10-ak metara visine.Mobilna galerija „Kolorado“ je pomenuti perf. izvodila po svim kontinentima u velikom broju država i prodala na hiljade ulaznica za sve koji su hteli da vide taj čuveni događaj u šatoru te mobilne galerije. Neretko je i bilo gužve tražila se karta više.Sve je ostalo dosta dobro pozitivno primljeno i memorisano u svesti publike pa i dan danas posle 40-ak godina se rado priča o tom fenomenu i događaju na planetarnom prostoru. Ponegde se još uvek nađe poneka magnetna traka ili disk koji se delio uz pojedine časopise u vreme događaja i godinama potom.Nažalost „Teti“ umetnici nismo saznali ime a nepoznato nam je i koje nagrade i odličja je dobila. Upoređujući je s ovom koja je „Po tređi put međ’serbljem mogu komotno reći“, „Teta sa trapeza“ je po svim istraživanjima presecima uzoraka,metodom prostog sabiranja- konačno i definitivno po broju prodatih karata i publike „Oduvala“ ovu pod i njen performans, tako da joj preporučujemo da menja tačku, da konsultuje i obavezno angažuje stručnjake, stilistei menadžere „Kolorada“\nmilica - 20 oktobra, 2020 u 19:30 nema Autor komentara #60248 u Marina po treći put među Srbima! od SlovoPres\nZa umetnost je potreban talenat. Za ono što Marina nudi, talenat nije potreban. Samo izdržljivost i sklonost ka egzibicionizmu. To mogu bukvalno svi, čak i ja… samo kad me ne bi bio stid.\n« Delfi Sajam knjiga od 15. oktobra do 1. novembra\nPrekrasne ruševine – Savo Stijepović ( Dereta) »


Poslao: 06 Sep 2007 15:58\nLjudi po meni je ipak malo drasticno da momak ide sam na more. Meni da to uradi devojka blago receno bi po*izdeo. Ako se vec vidjaju 3 do 4 puta godisnje. Niko me nece ubediti da se on zasitio devojke i sta mu je tesko da skokne do Nemacke. Malo mi je to sebicno.\nSta je ovo momcima se gleda kroz prste.\nSamo me zanima kako bi se komentarisalo da je ovo uradila devojka. A braco i sestre balkanci. Palo bi drvlje i kamenje po k*ji.\ndecko je sacekao da se ona vrati u Nemacku i eto setio se da bi on na more...\nPoslao: 06 Sep 2007 17:13\n@oblak, ni sama neznam sta da uradim! Vreme nikako da prodje tako da su mi ove dve nedelje prava vecnost! Moram priznati da me je puno puta pitao da li sam uspela uzeti odmor da bi mogli oboje otici! Iskreno receno nisam se nadala da ce otici sam! Znam imao je dva meseca stvarno puno posla, radio je i po 15 sati dnevno, spremao ispite... sve ja to razumem ali ko sto neko ovde vec rece kao je mogao biti ovakav egoista!\nPoslao: 17 Sep 2007 09:19\nHej, hoću ja da dodjem u nemačku i to odmah i biću sa tobom ceo život i nikada se neću vraćati u Srbiju i stalno ćemo ići zajednu svuda. Sredi meni vizu i no problemooo!!!!...hahahaha....šalim se, mada...\nKao što su i rekli drugari pre mene, svi mi muški imamo svoj izduvni ventil. Znaš, za meni bi bilo veliko smaranje da se dve godine vidim samo 5 ili 6 puta sa devojkom. Ok, ako postoje viši ciljevi i ako se za njih vredi boriti, onda nema problema. Mada, cela ta vaša priča može, u nekom trenutnu da bude i smarajuća. Verovatno imate duge razgovore u kojima dokazujete vašu vernost. Sve to preko telefona, mejlova ili chata može postati opterećujuće. Momak je otišao na odmor...pa šta...Uzeo je malo slobodnog vremena i sredi misli od fakulteta, porodice, tebe...Pusti ga da se malo izduva, a kada se vrati, ako te je baš toliko povredio, saspi mu u "lice" svoja osećanja!!! Videćeš šta će da se desi...Mnogo puta komlikujemo život sami sebi a da za to ne postoji bitan i veliki razlog. Ne bih da te plašim ali postoji ona narodna "Što dalje od očiju, dalje i od srca"...\nBiće sve u redu....Držim vam palčeve!!!\nPoslao: 22 Sep 2007 23:32\nOčigledno je imao nekih razloga što mu je bilo bolje da ode na more nego da dođe kod tebe. A koji su to razlozi, to možeš samo s njim da vidiš. (nadam se da si i videla, pošto je već prošlo dve nedelje )\nPoslao: 24 Sep 2007 15:50\nSlazem se sa leonardom,mada isto tako mislim da ne treba toliko frke da dizes oko toga jer ne znas zasto je otisao sam,verovatno je u tom trenutku osecao da mu je potrebno da ode na odmor,a to ne mora da znaci da mu vise nije stalo do tebe ili da te ne voli vise...Moj savet ti je da razgovaras s njim i da mu iskreno kazes kako si se osecala zbog toga sto je otisao sam,veruj mi jedino to ti moze pomoci da tvoje sumnje i bes nestanu.\nPoslao: 11 Nov 2007 02:55\nJa te razumem i bilo bi dobro da ga sve to pitas, samo tako ces znati na cemu si.\nKorisnici trenutno na forumu: 8u47, _Sale, A.R.Chafee.Jr., amaterSRB, Andrija357, BSD, DH, havoc995, komkom, krkalon, mercedesamg, Milan A. Nikolic, moonshine, novator, ostoja, panonski mornar, pein, Polemarchoi, robytz, shone34, stug, Tas011, Username1000, Vlada1389, 1107


Izvor: B92, 06.Feb.2019, 22:06\nPredsednik Evropskog saveta izazvao je i više nego burne reakcije u Britaniji komentarom o Bregzitu.\nPredsednik Evropskog saveta Donald Tusk pričao je o "posebnom krugu pakla" za sve one koji "promovišu Bregzit bez ikakvog nacrta plana kako da on bude bezbedno izveden".\nBritanski poslanici koji podržavaju Bregzit burno su reagovali na Tuskove reči, optužujući ga da je >> Pročitaj celu vest na sajtu B92 << arogantan.\nIz Dauning strita za to vreme navode da je pitanje za Tuska "smatra li da je upotreba takvog jezika od koristi".\n"Imali smo veliku i živopisnu kampanju o referendumu, to je bila najveća vežba demokratije u istoriji naše zemlje, a ljudi su glasali za izlazak iz Evropske unije", izjavio je portparol britanske premijerke.\nNa kraju konferencije za medije mikrofoni su uhvatili da je Varadkar Tusku rekao "imaćeš mnogo problema u britanskim medijima zbog toga".\nŽan-Klod Junker pokušao je nešto kasnije da se našali na Tuskove reči, rekavši da jedini pakao za koji zna - njegova funkcija predsednika Evropske komisije.\nBritanska premijerka Tereza Mej je tokom referenduma 2016. bila za ostanak Britanije u EU, ali je uvek insistirala na do Bregzita mora doći - jer je to volja naroda.\nTusk je ranije rekao da je 27 članica Unije u decembru odlučilo da sporazum o povlačenju iz EU "nije otvoren za pregovore", što je ponovio i Junker.\n"Uvek sam bio uz vas, svim srcem", rekao je, ali i dodao:\n"Činjenice su nepogrešive. U ovom trenutku pro-Bregzit stav premijerke i lidera opozicija, uklanja svaku sumnju.\n"Danas nema te političke snage i efikasnog liderstva da bi Britanija ostala u EU. Kažem to bez zadovoljstva, jednostavno ne možete protiv činjenica".\nIzvor: Danas, 06.Feb.2019\nBBCUvek sam bio uz vas, svim srcem, poručio je Tusk Britancima koji su za ostanak njihove zemlje u Evropskoj uniji Predsednik Evropskog saveta Donald Tusk pričao je o „posebnom krugu pakla“ za sve one koji „promovišu Bregzit bez ikakvog nacrta plana kako da on bude bezbedno izveden“. Tusk...


Odgovarajući danas na pitanje novinara “Glasa Srpske”, predsjednik SDS-a Vukota Govedarica je najavio moguću koaliciju ove stranke sa SNSD-om na državnom nivou\nUčenici šišaju građane i zarađuju za ekskurziju\nUčenici Srednje škole „28. juni“ u Istočnom Novom Sarajevu koji se obrazuju za zanimanje frizer pokrenuli su humanitarnu akciju za vršnjake koji nisu u mogućnosti platiti ekskurziju u maju.\nNadu dali turski ljekari, neophodno 20.000 eura\nDjevojčici Aylin Bijesović prvog dana po rođenju operirana je kičma. Rođena je s dijagnozom spina bifida myelomeningocele. Nakon prve operacije, 18. dan dolazi do komplikacije - nastanak sekundarnog meningitisa.\nZlatko Dalić na autobusu „Livno-busa“\nLivnjaci su dugo bili ponosni na „Bosna Livno“ i vozni park najbolji u BiH i uz beogradsku „Lastu“ najjači u bivšoj Jugoslaviji, prepoznatljiv širom Evrope, posebno u Njemačkoj, gdje je odvozio brojne radnike i dovozio ih kući na odmor. Nažalost, većina autobusa bivše firme završila je u starom gvožđu.\nDođe li do skretanja vodotoka rijeke Drinjače na području sela Glodi u Zvorniku, s rijekom bi zauvijek nestala i jedna od najstarijih vodenica zvorničkog kraja, vlasništvo mještanina Fikreta Čikarića.\nBrojni svjetski portali koji se bave promocijom međunarodnog turizma i zanimljivih putovanja, u posljednje vrijeme Bosnu i Hercegovinu stavljaju u sami vrh destinacija koje treba posjetiti.\nOdbor za sigurnost NSRS o slučaju ''Stanivuković''\nSjednica Odbora za sigurnost Narodne skupštine Republike Srpske bit će održana danas, na zahtjev Kluba poslanika Partije demokratskog progresa (PDP)\nKonstituirajuća sjednica novog saziva Doma naroda Parlamenta Federacije Bosne i Hercegovine sazvana je za danas u Sarajevu\nU Bosni i Hercegovini trenutno ima 2.052.367 nevažećih ličnih isprava. Od toga, nevažećih ličnih karata je 218.560, vozačkih dozvola 224.521 i 1.609.286 pasoša kojima je istekao rok.\nU BiH danas sunčano, temperatura do 15 stepeni\nU Bosni i Hercegovini danas se očekuje sunčano uz malu do umjerenu oblačnost\nSaobraćaj u BiH odvija se nesmetano, oprez zbog magle uz riječne tokove\nMagla ovoga jutra smanjuje vidljivost u kotlinama i uz riječne tokove, pa se vozači pozivaju na pojačan oprez. Izdvajaju se putevi u dolinama rijeka: Bosne, Save, Drine i Neretve\nNajveća od svih zvijezda\nŠarlot je grad u Sjedinjenim Američkim Državama u kojem su se na tradicionalnom All-star susretu okupile najveće zvijezde košarkaške NBA lige, podijeljene u dva tima\nDanas u "Dnevnom avazu" čitajte: Minimalne penzije više za 7,5 posto\n„Dnevni avaz", najtiražniji bh. politički dnevnik, u svom današnjem printanom izdanju između ostalog otkriva kako su stražari osujetili plan Zorana Mihailovića Jakšića, vođe zloglasne grupe i šefa Smaila Šikala, koji je pokušao pobjeći iz zatvora u Peruu


Foto lov Ada 2014\n9. FOTO LOV NA ADI\nARI kao osnivač i pokretač prvog podvodnog foto lova na Adi Ciganliji u Beogradu je i 9.ti put uradio isto a na čelu idejnog tvorca Aleksandra Karjuka. Dana 12.04.2014. godine na desnoj obali Ade, sa makiške strane, okupili su se ronioci iz cele Srbije i zaronili sa svojim podvodnim foto aparatima krenuvši u lov za snimanjem lepe podvodne fotografije. Sama manifestacija nosi naziv AKTUELNOST DNEVNE FOTOGRAFIJE. U praksi to znači da su takmičari, koji su se takmičili, u Kafeu Red Shoes na svojim kompjuterima odabrali svoje favorit fotografije, kojih je bilo dozvoljeno ukupno 6 komada, 3 u koloru i 3 u crno beloj tehnici. Izabrane fotografije su razvijene u jednoj foto radnji i postavljene na velikom panou ispred kafea RS. To je i bio cilj cele manifestacije, istog dana predstaviti i pokazati prolaznicima trenutni, tog dana izgled dna Ade.\nTakmičenje nije imalo svoj žiri već je žiri bio ljudi, prolaznici koji su glasali za fotografiju koje su bile numerisane. Prolaznici-žiri bi na jednoj ceduljici napisali broj fotografije koja im se najviše dopada gde bi ista bila stavljena u veliki pehar. Posle tri sata, glasalo je preko 200 ljudi, glasovi su sabrani i ovogodišnji pobednik foto lova je Marko Lazarević iz Bele Crkve i isto imenog ronilačkog kluba. Treba reći da je drugu nagradu publike dobio isto Marko. Bravo za Marka. Treće mesto osvojio je Saša Đurić a specijalne nagrade dobili su Sloba Savatović i Vladimir Radovanović.\nJedan prelep dan u ronjenju i druženju. Trebalo je biti tamo i družiti se. Zahvaljujem se na nesebičnoj pomoći ekipi ARIa, Sandri, Sneži, Mići Red Shoes, Lakiju, Neši i svim takmičarima koji su bili odlični. Naravno da je celu priču pomogao Mića Anđelković, gazda Red Shoesa koji u svim ovakvim akcijama zauzima posebno mesto u radu i akcijama ARIa.\nFotke> Marija Jovanović, Lakić Miodrag i Aleksandar Karjuk\nLast updated: 20.05.2014.


» Anastasija glumi Cecu iz mlađih dana!\nAnastasija glumi Cecu iz mlađih dana!\nSvetlana Ražnatović oduševljena je što će se konačno snimati film o njenom životu, u kojem će glavnu rolu.\nPored Anđeline Žoli, imati niko drugi do njena naslednica Anastasija, koja će\nglumiti Cecu iz mlađih dana, saznaje „Alo!“ iz dobro obaveštenog izvora!\n– Kada je čula da se Anđa raspitivala za njenu životnu priču, Ceca se silno obradovala, a čim je videla predlog kastinga u „Alo!“, setila se da bi njena ćerka Anastasija, koja sada ima 13 godina, bila idealna za ulogu mame u ranoj mladosti. Svetlana je naime karijeru počela sa 14 godina, a upravo toliko bi Anastasija trebalo da ima kada film počne da se snima. Osim što fizički liči na majku, najmlađe dete pokojnog Željka Ražnatovića Arkana odlično i peva, što je jedan od bitnih uslova za dobijanje uloge. Takođe, Anastasija Ražnatović engleski govori kao maternji, pošto pohađa britansku školu u Beogradu, a to je za komunikaciju sa rediteljkom više nego poželjno. Ona bi mogla i da prevodi razgovore između Cece i Anđe, jer se naša pevačica ipak najbolje izražava na srpskom jeziku, a logično je da ga holivudska zvezda neće učiti, osim možda nekoliko kurtoaznih fraza – kaže naš izvor blizak folk pevačici, poznatoj i daleko van granica Srbije i Balkana.\n– S obzirom na to da je Ceca baš u „Alo!“ pročitala da Žolijeva, kao buduća glavna glumica i rediteljka ovog ostvarenja, želi da film bude autentičan, spremna je da da svoj doprinos u pisanju scenarija! Ceci se Anđa dopada i kao umetnica i kao osoba, naravno, na osnovu onoga što o njoj zna iz medija, tako da smatra da u nju može da ima poverenja. Ukoliko joj se Anđelina obrati za saradnju, Svetlana je spremna da joj ispriča sve detalje iz svoje burne biografije, čak i one za koje srpska javnost do sada nije saznala. Kućni pritvor joj veoma teško pada jer, iako je na sudu priznala krivicu, kao i njena sestra Lidija Ocokoljić, smatra da robija nepravedno i želi da se napokon obnaroduje istina o njoj, a za to je najbolje filmsko platno – zaključuje naš sagovornik.\nPošto će Svetlana Ražnatović skoro do proleća biti okovana nanogvicom u svojoj vili na Dedinju, gde prima samo najbliže prijatelje, naredni meseci biće puni prilika da Anđelina Žoli svrati do Beograda i slatko se ispriča sa svojom heroinom. Dok one budu čavrljale u Cecinoj dnevnoj sobi, njihovo ukupno osmoro dece može da se upozna i poigra! A i Bred Pit bi mogao malo da ih animira…\nŠalu na stranu, Anđa bi sa realizacijom ovog projekta trebalo da požuri jer će se Ceca, kako je najavio njen producent i kompozitor Aleksandar Milić Mili, odmah po okončanju kazne posvetiti koncertima širom sveta.\nAnđa glumi Cecu!\nAnastasija Ražnatović peva na mamu Cecu /video/\nAnđine sado-mazo fotke iz mlađih dana\nTagovi: [ Anastasija, ceca ]\nNema komentara na “Anastasija glumi Cecu iz mlađih dana!”\n« Amidžić: U novoj sezoni zezaću Ivanovića!\nGagi Đogani: Srećan sam što je Anabela trudna!!! »


Dramatični gubici u redovima ukrajinskih snaga kod Severodonjecka - 04.06.2022, Sputnik Srbija\nDramatični gubici u redovima ukrajinskih snaga kod Severodonjecka\nNiz jedinica ukrajinske vojske izgubilo je u borbama za Severodonjeck skoro 90 odsto vojnika i sada se povlače ka Lisičansku, izjavio je načelnik Centra za... 04.06.2022, Sputnik Srbija\nMizincev je rekao i da su vlasti u Kijevu naredile da se u tom gradu miniraju rezervoari sa 100 tona šalitre i kiseline da bi tako sprečili nadiranje snaga Rusije.Na brifingu za novinare Mizincev je naveo da ukrajinski ekstremisti imaju artiljerijske položaje u stambenim zgradama u jednoj od ulica Harkova. Stanarima zgrada je zabranjeno da napuštaju stanove pod izgovorom da je neophodno osigurati bezbednost.U gradu Družovka ukrajinske snage su razmestile višecevne bacače raketa između stambenih zgrada, a u lokalnoj školi im je uporište.Namera im je da izazovu reakciju ruske vojske a potom da je optuže za neselektivne napade.U Slavjansku su takođe po školama utvrdili položaje, dok su u lokalnoj fabrici postavili oklopnu tehniku i naoružanje.\nNiz jedinica ukrajinske vojske izgubilo je u borbama za Severodonjeck skoro 90 odsto vojnika i sada se povlače ka Lisičansku, izjavio je načelnik Centra za rukovođenje odbranom Rusije, general-pukovnik Mihail Mizincev.\nMizincev je rekao i da su vlasti u Kijevu naredile da se u tom gradu miniraju rezervoari sa 100 tona šalitre i kiseline da bi tako sprečili nadiranje snaga Rusije.\n„Svesne da dalje ne mogu da pružaju otpor i da kontrolišu industrijsku zonu u Severodonjecku, vlasti u Kijevu su naredile taktičkoj grupi da u kombinatu ‘Azot’ miniraju rezervoare sa šalitrom i azotnom kiselinom čija težina premašuje 100 tona“, naveo je general i dodao da je njihov plan u slučaju realizacije provokacije da optuže rusku stranu.\nNa brifingu za novinare Mizincev je naveo da ukrajinski ekstremisti imaju artiljerijske položaje u stambenim zgradama u jednoj od ulica Harkova. Stanarima zgrada je zabranjeno da napuštaju stanove pod izgovorom da je neophodno osigurati bezbednost.\nU gradu Družovka ukrajinske snage su razmestile višecevne bacače raketa između stambenih zgrada, a u lokalnoj školi im je uporište.\nNamera im je da izazovu reakciju ruske vojske a potom da je optuže za neselektivne napade.\nU Slavjansku su takođe po školama utvrdili položaje, dok su u lokalnoj fabrici postavili oklopnu tehniku i naoružanje.